ଟ୍ରାସ୍ଟୁଜୁମାବ
ଟ୍ରାସ୍ଟୁଜୁମାବ(ଇଂରାଜୀ ଭାଷାରେ Trastuzumab, ବିକ୍ରୟ ନାମ ହର୍ସେପ୍ଟିନ/Herceptin) ଏକ ମୋନୋକ୍ଲୋନାଲ ଆଣ୍ଟିବଡି (monoclonal antibody) ଯାହା ସ୍ତନ କର୍କଟ ରୋଗରେ ବ୍ୟବ‌ହୃତ ହୁଏ । ଏହା ବିଶେଷତଃ ଏଚଇଆର୨ ରିସେପ୍ଟର ପଜିଟିଭ (HER2 receptor positive) ସ୍ତନ କର୍କଟ ରୋଗରେ ଦିଆଯାଏ । ଏହା ଏକ‌କ ଭାବରେ ବା ଅନ୍ୟ କେମୋଥେରାପି (chemotherapy medication) ଔଷଧ ସାଥୀରେ ଦିଆଯାଇପାରେ । ଟ୍ରାସ୍ଟୁଜୁମାବ ଧୀର ଶିରାଭ୍ୟନ୍ତର ଇନଫ୍ୟୁଜନ (slow injection into a vein) ଆକାରରେ ବା ସବକ୍ୟୁଟାନିଅସ ଇଞ୍ଜେକସନ (injection just under the skin) ଆକାରରେ ଦିଆଯାଏ ।

ଟ୍ରାସ୍ଟୁଜୁମାବର ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ୱର, ସଂକ୍ରମଣ, କାଶ, ମୁଣ୍ଡବଥା, ନିଦ୍ରା ସମସ୍ୟା ଓ ରାସ ଦେଖାଯାଏ ।  ପ୍ରତିକ୍ରିୟା ସାଂଘାତିକ ହେଲେ ହୃଦ୍‌ପାତ, ଆଲର୍ଜି ପ୍ରତିକ୍ରିୟା ଓ ଫୁସଫୁସ ରୋଗ (lung disease) ହୋଇପାରେ ।  ଗର୍ଭାବସ୍ଥାରେ ଏହି ଔଷଧ ଶିଶୁର ହାନୀ କରିପାରେ । ଏହା ଏଚଇଆର୨ ରିସେପ୍ଟର (HER2 receptor) ସ‌ହିତ ଅନୁବନ୍ଧିତ ହୋଇ ଜୀବକୋଷ ଡୁପ୍ଲିକେସନ ପଦ୍ଧତିକୁ ଧୀର କରି କାର୍ଯ୍ୟକ୍ଷମ ହୁଏ ।

ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୮ରେ ଡାକ୍ତରୀ ବ୍ୟବ‌ହାର ନିମନ୍ତେ ଟ୍ରାସ୍ଟୁଜୁମାବ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୪୪୦ମିଗ୍ରା ଭାଏଲର ହୋଲସେଲ ମୂଲ୍ୟ ୧,୮୦୦ରୁ ୧,୯୫୫ ଆମେରିକୀୟ ଡଲାର । ଇଂଲଣ୍ଡରେ ଏକ ୧୫୦ ମିଗ୍ରା ଭାଏଲର ମୂଲ୍ୟ ପ୍ରାୟ ୪୦୭ ପାଉଣ୍ଡ ।

ଆଧାର 

ଔଷଧ